**Этикеттің негізгі ережелері**

 Этикет ережелерін білмесеңіз – надан көрінуіңіз былай тұрын, күлкілі көрінуіңіз мүмкін. Қарапайым этикет қағидаларынан ада жанға жұрт тіпіт мүсіркей қарайды. Басқалардың өзіңізге көзқарасын сезіп, өзіңіз де жер бола түсесіз. Ондай кезде жетістікке жету, білім-білігіңді көрсету, өзіңді дәлелдеу дегендер адыра қалады. Себебі сіз нені бүлдіріп қойғаныңызды білмей, қара терге түсесіз. Сондай-ақ, этикет дегенге шекесінен қарайтын «өзімбілемдер» де бар. Олар сыпайылық сақтап ыздиып тұру – шынайы өмірден аулақта тұратын биік маңдайлы, күннен қорғайтын қолшатырын шошайтқан эстеттердің үлесі деп біледі. Шын мәнінде этикет негіздері өте оңай әрі қарапайым. Мәдениетті сөйлеу, кішіпейілділік, үсті-басыңды ұқыпты ұстау және эмоцияларыңды тізгіндей білу. Бұл айтылғандардың бәрі әйелдерге де, ерлерге де қатысты.
Өзін және басқаларды құрметтейтін жанның бәрі білуге тиісті деген ережелерді тізбелеп көрдік:
• «Мен сізді шақырамын» деген адам кездесудің шығынан көтереді. Ал «Мейрамханаға барып, отырмаймыз ба?» деген жағдайда, әркім өзі төлейді. Егер ер адам әйелге «Мен төлейін» деп ұсыныс жасаса ғана ол келісім беруі мүмкін.
• Ешқашан алдын ала ескертпей қонаққа бармаңыз. Егер еш ескертусіз қонақтар келіп қалса, халатпен, бигудимен жүре беруіңізге болады.
• Қоғамдық орындарда сматрфонды үстелдің үстіне қоймаңыз. Олай етсеңіз, байланыс құралынсыз отыра алмайтыныңызды және жаныңызда отырғандардың әңгімесінің сізге түк қызығы жоқ екенін көрсетесіз. Кез-келген уақытта Instagram жолағын тексеріп, қоңыраулар мен хабарламаларға жауап беріп, телефоныңызды шұқылай берсеңіз жаныңыздағы жолдастарыңызды менсінбейтіндігіңізді жария қыласыз.

• Қызды кездесуге шақырып алып, смс арқылы сөйлесуге болмайды
• Ер адам ешқашан әйел сөмкесін ұстамайды. Әйелдің сырт киімін де киім ілгішке дейін ғана апарып береді.
• Екі адам болып келе жатқанда, қасыңыздағы кісі сізге бейтаныс біреумен амандасса, сіздің де амандасқаныңыз жөн.
• Көп адамдар сушиді тек таяқшалармен жеу керек деп есептейді. Алайда ер адамдардың қолмен де жеуіне болады.
• Аяқ киім әрдайым таза болуы керек.
• Телефонмен ұзақ әңгіме соқпаңыз. Сырласқыңыз келген адаммен жүзбе-жүз кездескен жөн.
• Егер біреу сізге тіл тигізсе, оған сондай дөрекілікпен жауап беру шарт емес. Ал дауыс көретуге мүлдем болмайды! Оның деңгейіне түспей-ақ қойыңыз. Бір жымиыңыз да, көргенсіздің жанынан кетіп қалыңыз.
• Көшеде ер адам ханымның сол жағында жүреді. Ал әскери қызметкерлердің оң жақта жүруіне болады, әскери амандасуға әзір болу үшін.
• Көлік жүргізушілері жаяу жүргіншілерге су немесе балшық шашып өтуі – барып тұрған мәдениетсіздік екенін білгені дұрыс.
• Әйел адам ғимараттың ішінде шляпасы мен перчаткасын шешпеуіне болады, бірақ жылы бас киім мен қолғапты міндетті түрде шешуі керек.
• Құпия сақтай білу – мәдениеттің зоры.
• Кино, театр, концертке келгенде орныңызға қарай отырған кісілерге бет жағыңызды беріп өту керек. Жігіт адам алда жүреді.
• Әрдайым алғыс айтып жүруді ұмытпаңыз.
• Таныстарыңыз, туыстарыңыз бен достарыңыздың туған күндерін ұмытпай құттықтап тұруға тырысыңыз.